OpenLLM-France/wikimedia huggingface dataset:
# Thoropa petropolitana

Thoropa petropolitana és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Potsch de Carvalho-e-Silva, S. & Peixoto, O.L. 2004. Thoropa petropolitana. Llista Vermella d'Espècies Amenaçades de la UICN 2006. Consulta: 16 de gener de 2008.
# Kingfisher Airlines

Kingfisher Airlines era una aerolínia amb seu a Bangalore, l'Índia. Les seves bases principals eren l'Aeroport Internacional Bengaluru, l'Aeroport Internacional Chhatrapati Shivaji, l'Aeroport Internacional Rajiv Gandhi i l'Aeroport Internacional Indira Gandhi.
L'empresa, que és propietat del multimilionari indi Vijay Mallya va fer el seu primer vol vel 9 de maig de 2005. El 2008, Kingfisher Airlines, a través de la seva companyia United Breweries Group, va adquirir 50% de la companyia de baix cost Air Deccan, que va rebatejar Kingfisher Red. El seu propietari Vijay Mallya és un enamorat de la capital catalana, on té un iot. El 2009 hi va haver un projecte de crear una ruta directa vers l'Índia.
El projecte de nova companyia aèria va començar molt prometedor i malgrat un servei de qualitat estimat pels clients i uns quants premis, mai no va sortir de les xifres en vermell. El 2010 va començar a negociar la seva integració a l'aliança Oneworld que va ser suspesa el febrer 2013. L'1 d'octubre del 2012, el Directorate General of Civil Aviation indià li va treure la llicència. Kingfisher que havia sigut la segona companyia de l'Índia amb més passatgers, va cessar tota activitat.
La dissolució jurídica de la fallida s'ha complicat, com que els llibres comptables van desaparèixer. Un creditor hauria recuperat els ordinadors i no hi hauria cap còpia de seguretat. S'investiga si l'aerolínia va utilitzar préstecs per a usos inapropiats. Mallya ha fugit cap al Regne Unit, com que tem no obtenir un judici un judici equitatiu.

## Referències

* ↑ «Directory: World Airlines». Flight International, 03-04-2007, p. 101.
* ↑ «Air Deccan is now Kingfisher Red» (en anglès). The Times of India, 30-08-2008.
* ↑ «L'aerolínia Kingfisher vol obrir una ruta directa entre l'Índia i Barcelona». L'Avui, 06-01-2009.
* ↑ «La Generalitat confirma contactes per obrir vols directes amb l'Índia i el Japó». L'Avui, 07-01-2009.
* ↑ «Kingfisher Airlines» (en anglès). NDTVProfit.com. Arxivat de l'original el 2017-07-29. [Consulta: 30 juny 2017].
* ↑ B. S. «Kingfisher's oneworld plans grounded» (en anglès). Business Standard India, 04-02-2012.
* ↑ Frommberg, Laura «Kingfisher verliert Lizenz» (en alemany). Aero Telegraph, 20-10-2012.
* ↑ Sanjai, P.R. «How Kingfisher Airlines floored Vijay Mallya» (en anglès). Livemint, 26-02-2016.
* ↑ Frommberg, Laura «Indische Pleite-Fluggesellschaft Bücher von Kingfisher Airlines verschwunden» (en alemany). Aero Telegraph, 9 juilol 2016.
* ↑ Doshi, Vidhi «India asks UK to deport Kingfisher Airlines tycoon Vijay Mallya» (en anglès). The Guardian, 29-04-2016. ISSN: 0261-3077.
# Frigil de l'illa Inaccessible

El frigil de l'illa Inaccessible (Nesospiza acunhae) és un ocell de la família dels tràupids (Thraupidae).

## Hàbitat i distribució

Habita zones arbustives i matolls de l'illa Inaccessible, al grup de les Tristan da Cunha, a l'Atlàntic Sud.

## Referències

* ↑ «Frigil de l'illa Inaccessible». Cercaterm. TERMCAT, Centre de Terminologia. Rev. 20/10/2022(català)
# Cantó de Vaugòrja

El cantó de Vaugòrja és un cantó francès del departament de l'Ardecha, situat al districte de L'Argentièira. Té 7 municipis i el cap és Vaugòrja.

## Municipis

* Beaumont
* Dompnac
* La Bola
* Lobaressa
* Montselgas
* Sant Malani
* Vaugòrja

## Història

Llista dels consellers generals successius :
| Data d'elecció | Identitat | Partit |
| 1955-1967 | M. Gleize | Divers droite |
| 1967-1982 | Jean Moulin | CD, després UDF-CDS |
| 1982-1983 | G. Brahic | Divers droite |
| 1983-1992 | Gaston Lakaff | Divers droite |
| 1992- | Bernard Bonin | Divers gauche |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 788 | 954 | 844 | 891 | 954 | 1.044 | 1.124 |
# Aleix III

Aleix III és el nom dels següents personatges:
* Aleix III Àngel (vers 1153 - després del 1211), emperador romà d'Orient del 1195 al 1203
* Aleix III Comnè de Trebisonda (1338-1390), emperador de Trebisonda
Viccionari
# Shinji Murai

Shinji Murai (Prefectura de Chiba, Japó, 1 de desembre de 1979) és un futbolista japonès.

## Selecció japonesa

Shinji Murai va disputar 5 partits amb la selecció japonesa.

## Enllaços externs

* National Football Teams
* Japan National Football Team Database
# Roger Adrià Oliveras

Roger Adrià Oliveras (Barcelona, 18 d'abril de 1998) és un ciclista català. Actualment corre a l'equip Red Bull-Bora-Hansgrohe.
En el camp sub23 des de la temporada 2017, sempre a l'equip Lizarte, Adrià es proclama subcampió d'Espanya CRI 2018 de la categoria a la Vall d'Uixó., any en què també fa una gran participació en el Giro d'Itàlia amateur i suma la seva primera victòria a la categoria al GP San Pedro d'Irun. La temporada 2019 domina la Copa d'Espanya elit i sub23 amb una gran regularitat, incloent-hi el triomf al Memorial Pascual Momparler.
El 17 de juny de 2022, vestint el mallot del Kern Pharma, va aconseguir la seva primera victòria professional, en imposar-se a la segona etapa de la Ruta d'Occitània, fet que, a més, li va permetre situar-se líder de la classificació.

## Palmarès

* 2015
** Vencedor d'una etapa a la Volta a Pamplona
* 2016
** Vencedor d'una etapa a la Volta a Àrava
* 2017
** 1r al Premi San Pedro
* 2019
** 1r a la Copa d'Espanya de ciclisme
** 1r al Memorial Pascual Momparler
** 1r al Gran Premi San Lorenzo
* 2022
** Vencedor d'una etapa a la Ruta d'Occitània
* 2024
** 1r al Gran Premi de Valònia

### Resultats a la Volta a Espanya

* 2022. No surt (11a etapa)

## Referències

* ↑ «El catalán Adriá defiende el liderato de la Copa de España en Torredonjimeno» (en castellà). La Vanguardia, 30-03-2019. [Consulta: 26 abril 2019].
* ↑ «Roger Adrià, subcampió d'Espanya de contrarellotge sub23». [Consulta: 26 abril 2019].
* ↑ EquipoLizarte. «Roger Adriá es el décimo – Equipo Lizarte» (en castellà). [Consulta: 26 abril 2019].
* ↑ «Roger Adriá, nuevo líder de la Copa, se hace con la victoria en un vibrante Ridley-Memorial Pascual Momparler» (en castellà). [Consulta: 26 abril 2019].
* ↑ «La surrealista etapa d'Occitània acaba amb una victòria catalana sorprenent». CCMA.cat, 17-06-2022. [Consulta: 21 juny 2022].
# Cantó de Monsols

El cantó de Monsols és un antic cantó francès del departament del Roine, situat al districte de Villefranche-sur-Saône. Té 13 municipis i el cap és Monsols.

## Municipis

* Aigueperse
* Azolette
* Cenves
* Monsols
* Ouroux
* Propières
* Saint-Bonnet-des-Bruyères
* Saint-Christophe
* Saint-Clément-de-Vers
* Saint-Igny-de-Vers
* Saint-Jacques-des-Arrêts
* Saint-Mamert
* Trades
Llista dels consellers generals successius :
| Data d'elecció | Identitat | Partit |
| 1945-1982 | Louis Leschelier | Radical, després divers droite |
| 1982-2001 | Joseph Ducarre | UDF-radical |
| 2001-2015 | Daniel Martin | Centristes |
| les dades anteriors no són pas conegudes ||||
# Tiodamant

Tiodamant (en grec antic Θειοδάμας) va ser, segons la mitologia grega, un heroi que es relaciona amb el cicle d'Hèracles. Va ser rei dels driops, i la seva llegenda tan aviat se situa a la Driòpia com a Xipre. En el primer cas, va ser pare d'Hilas.
Quan Hèracles i Deianira van ser expulsats de Calidó, van marxar amb el seu fill, Hil·los, i van travessar el país dels driops. Hil·los va tenir gana i Hèracles va veure Tiodamant, el rei del país, que llaurava un camp amb un parell de bous, i li va demanar menjar per al seu fill. Tiodamant s'hi va negar, i l'heroi, enrabiat, va desenjovar un dels bous, el va matar, el va fer a trossos i se'l va menjar, amb Deianira i Hil·los. Tiodamant va marxar corrents cap a la ciutat i va tornar amb una tropa. Quan es va iniciar la lluita, l'heroi va haver de retrocedir, fins al punt que Deianira va prendre les armes per defensar el seu marit, i va ser ferida al pit. Però finalment, Hèracles va vèncer i va matar Tiodamant. L'heroi es va emportar amb ell a Hilas, el fill de Tiodamant

## Referències

* ↑ «A Dictionary of Greek and Roman biography and mythology, Heracles or HERCULES». [Consulta: 9 juliol 2021].
* ↑ Grimal, Pierre. Diccionari de mitologia grega i romana. Barcelon: Edicions de 1984, 2008, p. 527 i 253. ISBN 9788496061972.
# Kuban (Gulkévitxi)

Kuban - Кубань (rus) és un possiólok, un poble, del krai de Krasnodar, a Rússia. Es troba a 22 km a l'oest de Gulkévitxi i a 135 km a l'est de Krasnodar, la capital. Pertanyen a aquest municipi els possiolki de Dalni, Mirni, Novoivànovski, Podlesni, Sovetski, Trudovoi i Urojaini.
# Rutili Màxim

Rutili Màxim (llatí: Rutilius Maximus) va ser un jurista romà d'una època que no s'ha pogut determinar amb exactitud però possiblement cap al segle i aC.
Apareix mencionat a l'Índex florentí, i també al Digest, que diu que va ser l'autor d'un tractat jurídic redactat en un únic llibre i titulat Ad Legem Falcidiam. Aquesta obra està datada l'any 40 aC.

## Referències

* ↑ [https://quod.lib.umich.edu/m/moa/acl3129.0002.001/1009?page=root;rgn=full+text;size=100;view=image;q1=MaximusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 999. ]
# Front Feixista Frisó

El Front Feixista Frisó (frisó Frysk Faksiste Front) fou un grup frisó d'inspiració feixista creat el 1933 pel passant Jan Melles van der Goot, qui va atraure alguns joves frisons radicalitzats i grups d'estudiants; va publicar opuscles en frisó on mostrava la seva admiració pel nacionalsocialisme alemany i emfatitza el caràcter orgànic i natural del seu nacionalisme, que estroncava amb el neopaganisme i un antiprotestantisme a ultrança.
Va obtenir el suport de 10.000 militants frisons, i va col·laborar estretament amb l'NSB d'Anton Mussert. Però com que aquest no va accedir a les seves demandes nacionalistes, Van der Goot se'n distanciaria i fundaria el 1938 el Fryske Folkspartei (Partit Popular Frisó), amb el poeta i antic militant socialista Douwe Kiestra (1899-1970).
Quan els nazis ocuparen els Països Baixos, formà part del trijemanskip (triumvirat) amb Douwe Kalma i Eelstje Folkerstma, que pretenia unir tots els grups nacionalistes i encarregar-se de la negociació amb les autoritats d'ocupació. Però els nazis el substuïren com a cap per Rintsje Sybesma (1894-1975), més obertament pronazi, qui fundaria un partit partit nazi frisó, racista i antisemita, que buscava l'annexió de la Província de Frísia al Tercer Reich Alemany, i per Douwe Kiestra. Ambdós formaren part del Fryske Rie (Consell Frisó), però el 1944 es negaren a jurar lleialtat Heinrich Himmler i aquest ordenà dissoldre l'organització.

## Referències

* ↑ "L'annee 40 en Europe", S.162, Université de Caen. Centre de recherche d'histoire quantitative, Mémorial Caen Normandie (Museum)
* ↑ "Dichte, Dichter, tage nicht!": die Europäische Schriftsteller-Vereinigung in Weimar 1941-1948 von Frank-Rutger Hausmann
* ↑ "Staatliche Intervention und gesellschaftliche Freiheit: Staat und Gesellschaft in den Niederlanden und Deutschland im 20. Jahrhundert, Band 1986", S.22 von Jürgen P. Nautz, Joachim F. E. Bläsing
# Calli Cox

Calli Cox (Kristy Jo Connelly, Robinson, Illinois, 26 de febrer de 1977) és una actriu pornogràfica estatunidenca. Cox es graduà en la Universitat de l'Est d'Illinois com a mestra. Després d'un any de l'ensenyament, va decidir continuar treballant com a ballarina exòtica a temps complet, treballant al Silver Bullet a Urbana (Illinois) sota el nom de Christy. Feu una pel·lícula adulta per a la Playboy TV, i protagonitzà la seua primera pel·lícula hardcore el 2001.

## Premis i nominacions

* 2002: Adult Stars Magazine – Best Newcomer
* 2002: AVN Award nominee – Best New Starlet
* 2002: AVN Award nominee – Best Group Sex Scene (Video) – Service Animals 2
* 2002: AVN Award nominee – Best Group Sex Scene (Video) – X-Rated Auditions 3
* 2003: AVN Award nominee – Female Performer of the Year
* 2003: AVN Award nominee – Best Sex Scene Coupling (Video) – Shane's World 30

## Referències

* ↑ «Between the sheets: IU's hidden pornographic past». Arxivat de l'original el 8 de juny 2014. [Consulta: 18 març 2017].
* ↑ «Personal Bio Calli Cox». IAFD.com. [Consulta: 6 octubre 2007].
* ↑ «Calli Cox Interview». RogReviews.com, 01-01-2002. Arxivat de l'original el 2002-10-16. [Consulta: 26 octubre 2007].
* ↑ Ben Marco. «2002 AVN Awards Show Nominations Announced». AVN, 09-11-2001. Arxivat de l'original el 4 desembre 2001. [Consulta: 26 febrer 2016].

## Enllaços externs

* Calli Cox a l'Internet Adult Film Database
* Calli Cox a l'Adult Film Database
* Callie Cox a l'Babepedia (anglès)
# Trencapinyes alablanc

El trencapinyes alablanc (Loxia leucoptera) és una espècie d'ocell de la família dels fringíl·lids (Fringillidae) que habita boscos, principalment de coníferes, a la zona holàrtica, des d'Escandinàvia i nord-oest i centre de Rússia, cap a l'est, a través de Sibèria fins a Sakhà; a Amèrica a Alaska, la major part del Canadà i l'extrem nord dels Estats Units.

## Referències

* ↑ «Trencapinyes alablanc». Cercaterm. TERMCAT, Centre de Terminologia. Rev. 20/03/2022 (català)
# Aleksandr Nevérov

Aleksandr Nevérov (Samara, 24 de desembre de 1886 - Moscou, 24 de desembre de 1923), nom complet amb patronímic Aleksandr Serguéievitx Nevérov, rus: Алекса́ндр Серге́евич Неверов (cognom real Skóbelev, rus: Ско́белев, fou un escriptor, dramaturg i assagista rus.

## Biografia

El seu pare era un agricultor i exoficial del regiment de la Guàrdia Vitalícia d'Ulan, que més tard es va retirar del poble i va servir de porter a la ciutat. Neverov va passar la seva infància, fins als 16 anys, vivint a casa del seu avi. Això es va deure principalment al servei militar del seu pare.
Va rebre la seva primera educació a una escola de l'església local. El 1903 va ser acceptat en una escola secundària a Ozerkino. Es va graduar després de tres anys d'estudi amb un diploma que li donava les qualificacions d'un professor d'escola primària. En el seu tercer any a Ozerkino va publicar la seva primera història a Véstnik Pétersburg trézvosti, un diari de Sant Petersburg.
Després de 1906, Neverov va treballar com a professor rural, alhora que publicava històries en revistes. Es va casar el 1912.Des de 1915 fou paramèdic a Samara; durant la revolució es va apropar als social-revolucionaris, però el 1919 es va passar al costat dels bolxevics; va ocupar llocs força importants a diverses institucions de Samara. Va ser un dels fundadors del teatre popular local. A partir de 1919 va escriure obres de teatre per a ell, una de les quals, "Baba", va aconseguir el primer lloc en un concurs a Moscou el 1920.
Durant la fam de 1921-1922, juntament amb una massa de gent famolenca, va fugir de la regió del Volga a Taixkent. A la tardor de 1921, després de la mort d'un dels seus tres fills, va concebre un pla per traslladar-se a Moscou. Va viatjar primer a Taixkent per obtenir menjar per a la seva família. Aquest dur viatge fou la inspiració per a la seva novel·la Taixkent: la ciutat del pa, rus: Ташкент — город хлебный.A la primavera de 1922 es va traslladar a Moscou on es va unir a l'associació literària "La Forja", rus: Кузница Kúznitsa. Es va afiliar a una sèrie de publicacions periòdiques revolucionàries, va escriure contes, va publicar les seves històries anteriors en forma de llibre i va començar a treballar en una novel·la, "Història de dones", rus: Повесть о бабах, que mai va acabar.
Nevérov va morir sobtadament per una insuficiència cardíaca el 24 de desembre de 1923 a Moscou. Va ser enterrat al cementiri de Vagànkovo.
Les seves obres completes, publicades el 1926, van ser reimpreses cinc vegades abans del 1930.
"Taschkent, die brotreiche Stadt", la traducció alemanya de Taixkent, la ciutat del pa, fou cremada pels nazis durant les intenses cremes de llibres dutes a terme el 1933.

## Referències

* 1 2 3 4 5 Nota biogràfica de Nevérov, de l'obra City of Bread, Hyperion Press, 1973.
* ↑ (alemany) Biblioteca de llibres cremats Arxivat 2012-04-26 a Wayback Machine.

## Enllaços externs

* Obres al web lib.ru
* (rus) Biografia
# Tiocianat

El tiocianat és l'anió [SCN]$^-$ i la base conjugada de l'àcid tiociànic.
Les tiocianines són compostos químics que contenen l'ió tiocianat, SCN-.

## Obtenció

El tiocianat s'obté amb la reacció de cianur amb sofre elemental o tiosulfat. Un dels usos actuals del tiocianat és per a la indentificació de ferro (+III), en el qual es forma un complex soluble d'un color vermell intens [Fe(SCN)]2+
    8 CN$^−$ + S₈ → 8 SCN$^−$
    CN$^−$ + S₂O₃$^{2−}$ → SCN$^−$ + SO₃$^{2−}$

## Referències

* http://amsdottorato.cib.unibo.it/2723/1/Aldrovandi_Aba_tesi.pdf
# Konrad Frey

Konrad Frey (Bad Kreuznach, Imperi Alemany 1909 - íd., Alemanya Occidental 1974) fou un gimnasta artístic alemany, guanyador de sis medalles olímpiques.

## Biografia

Va néixer el 24 d'abril de 1909 a la ciutat de Bad Kreuznach, població situada a l'estat de Renània-Palatinat, que en aquells moments formava part de l'Imperi Alemany i que avui dia forma part d'Alemanya.
Va morir el 24 de maig de 1974 a la seva ciutat natal, que en aquells moments formava part de l'Alemanya Occidental.

## Carrera esportiva

Va participar, als 27 anys, als Jocs Olímpics d'Estiu de 1936 realitzats a Berlín (Alemanya nazi), on va aconseguir esdevenir l'esportista més guardonat en guanyar sis medalles. Així doncs, guanyà la medalla d'or en el concurs complet (per equips), barres paral·leles i cavall amb arcs; la medalla de plata la barra fixa i la medalla de bronze en el concurs complet (individual) i exercici de terra. Així mateix finalitzà divuitè en anelles i vintè salt sobre cavall.
# Rutilia

La lex Rutilia va ser una antiga llei romana adoptada cap a l'any 362 aC a instàncies del cònsol segons les fonts (però més probablement tribú de la plebs) Gai Rutili Rufus, que disposava que el cònsol de cada any nomenaria la meitat dels tribuns militars i el poble en els comicis l'altra meitat. D'aquí van venir els noms de Rútuls i Rúfuls que es donaven als tribuns escollits pels cònsols.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 143 [Consulta: 17 abril 2022].
# Front Espanyol d'Alliberament Nacional

El Front Espanyol d'Alliberament Nacional (castellà: Frente Español de Liberación Nacional, abreujat FELN) fou una organització republicana espanyola fundada en 1963 per Julio Álvarez del Vayo amb l'objectiu de continuar la guerrilla antifranquista dels maquis. Els seus òrgans d'expressió varen ser F.E.L.N. i ¡Frente!.

## Història

Després de l'abandonament de la guerrilla per part del Partit Comunista d'Espanya, Álvarez del Vayo va crear el FELN amb alguns membres dissidents del PCE que tenian la visió de continuar la lluita armada contra el règim franquista. Devant de la ferotge repressió de la policia espanyola i de la militarització de l'ordre public, el FELN va tindre molt poc èxit en la seva lluita contra el sistema franquista i gran part dels exiliats republicans espanyols veien els esforços de Álvarez del Vayo com a excessivament optimistes. El mes de juny del 1964 Andrés Ruiz Márquez, el "Coronel Montenegro", membre d'un comando del FELN, fou arrestat després d'una sèrie d'atemptats a Madrid. Posteriorment el Front Espanyol d'Alliberament Nacional va donar pocs signes d'activitat.
El FELN es va dissoldre en 1970 donant pas a la creació del FRAP, fundat també per Álvarez Del Vayo juntament amb un grup de membres del Partit Comunista d'Espanya (marxista-leninista) i de Vanguardia Socialista inspirats per la força de les manifestacions del Maig del 68 a França.

## Referències

* ↑ «FRAP - Del Vayo». Arxivat de l'original el 2012-02-13. [Consulta: 23 març 2013].
* ↑ «Álvarez del Vayo, el ultimo optimista». Arxivat de l'original el 2012-06-20. [Consulta: 23 març 2013].
* ↑ FIJL: Boletin de Informacion - El "Caso Montenegro"
* ↑ Archivo Linz - El terrorista Andrés Ruiz Márquez fue detenido por la policia en la calle de Serrano
* ↑ «FRAP - Grupo Armado». Arxivat de l'original el 2012-06-20. [Consulta: 23 març 2013].

## Enllaços externs

* Basilio Blasco - Los comunistas españoles vistos por Guy Hermet
* Frente Español de Liberación Nacional
# Callenelle

Callenelle és un antic municipi de Bèlgica que l'1 de gener del 1970 va fusionar amb Péruwelz, a la província d'Hainaut a Valònia. A Flines-lès-Mortagne toca la frontera francesa i és travessat pel Canal Nimy-Blaton i el Ruisseau de Callenelle. És conegut pertot arreu al medi dels jugadors de billar per la fàbrica de boles de billar Saluc, de la qual surten més de 80% de la producció mundial de boles.
El primer esment calenièle data del 1186, localment es pronuncia Karnièle, l'exònim neerlandès Karniel és obsolet. El nom provindria del llatí medieval quarnellus que significa lloc fortificat. No s'ha trobat cap traça de tal edifici. Feia part de la senyoria de Lassus-et-Callenelle, del país de Wiers. Va ser destacat de la castelania d'Ath i anexionat per França el 1699 pel Tractat de Chambord. Va tornar al Tournaisis el 1701 i finalment va tornar als Països Baixos austríacs sota Carles VI pel Tractat dels Limits. El 1870 va obtenir una estació a la línia 78 de Saint-Ghislain a Tournai.

## Referències

* ↑ Meerts, Charles. Dictionnaire géographique et statistique du Royaume de Belgique (en francès). Impr. Vanderborght, 1845, p. 146.
* ↑ «Ariadne» (en anglès). New Scientist, 04-03-1971, pàg. 517.
* 1 2 Jespers, Jean-Jacques. «Callenelles». A: Dictionnaire des noms de lieux en Wallonie et à Bruxelles. Tielt: Lannoo, 2005, p. 178. ISBN 9782873864095.
* ↑ Du Cange, Charles; et alii. «Quarnellus (carnellus)». A: Glossarium mediæ et infimæ latinitatis. (en llatí). Niort: L. Favre, 1883-1887.
* ↑ Chotin, Alexandre-Guillaume. «Callenelle». A: Etudes étymologiques et archéologiques sur les noms de villes, bourgs, villages, hameaux, forets, lacs, rivières et ruisseaux de la Province de Hainaut (en francès). Lethielleux, 1838, p. 210.
             A Wikimedia Commons hi ha contingut multimèdia relatiu a: Callenelle

## Bibliografia

* «6. Callenelle». A: Annales du Cercle Archéologique de Mons (en francès). volum 12, 1978, p. 179-181.
# Aleksandr Obreixkov

Aleksandr Todorov Obreixkov (Александър Тодоров Обрешков), conegut com a Sanko (Санко) és un director i guionista búlgar.

## Biografia

Va néixer a la ciutat de Sofia el 10 de febrer de 1935. L'any 1959 es va graduar a la HTI de la seva ciutat natal amb una llicenciatura en enginyeria química.
Té interessos especials en les arts aplicades. Va participar en tres exposicions generals d'art aplicat de la СБХ.
Des de 1964, va treballar com a artista contractat a la Televisió Nacional de Bulgària, a l'estudi de pel·lícules de cròniques i documentals, a l'estudi de pel·lícules d'animació (l'anomenat "Multfilm", després l'estudi de pel·lícules d'animació - SAF), als Estudis de pel·lícules populars de ciència (SNPF). Des de 1967 va ser director a SNPF, i des de 1974 a Feature Film Studio (SIF), més tard SIF "Boyana". A la dècada de 1980, també va ser director a l'estudi de cinema de televisió "Ekran".
És membre de la Unió de Cineastes Búlgars (SBFD).

## Filmografia

* Tzviat i psihika (curtmetratge, 1970)
* Kogato vremeto e nashe (curtmetratge, 1972)
* Tozi istinski maj (1975)
* Badi blagoslovena (1978)
* Nepalnoletie (1981)
* Tzvetovete na izgreva (sèrie de televisió, 1987)

## Referències

* ↑ Alexandr aOrebxikov a bfi.org
* ↑ Beata tra le donne di Alexander Obreshkov (Bulgaria, 88′, 1978), casadelcinema.it
# The Heroic Trio

The Heroic Trio (Dung fong saam hap) és una pel·lícula produïda a Hong Kong i dirigida per Johnnie To, estrenada el 1993.

## Argument

Tres heroïnes s'associen per enfrontar-se a un segrestador de nens.

## Repartiment

* Michelle Yeoh: Ching.
* Anita Mui: Tung.
* Maggie Cheung: Chat.
* Damian Lau: Inspector Lau.
* Anthony Wong Chau-sang: Kau.
* Paul Chun: cap de la policia.
* James Pak: inventor.
* Ien Shi-kwan: amo del mal.
* Lee Siu-kei: cap dels lladres.
* Wong Yut-fei: lladre de cotxes.